 Ndị Ikpe 10  Mgbe Abimelek nwụrụ, Tola nwa Pua nwa Dodo, onye Ịsaka biliri ịzọpụta Izrel, o bi na Shemia nógbè Ifrem bụ ugwu ugwu.O wee kpee Izrel ikpe ruo afọ iri abụọ na atọ, o wee nwụọ, e wee lie ya na Shemia.Mgbe ọ nwụrụ, Jeya onye Gilied biliri, o kpekwara Izrel ikpe ruo afọ iri abụọ na abụọ.O wee mụọ ụmụ ndị ikom iri atọ, bụ ndị na-agba ịnyịnya ibu iri atọ tojuru etoju, ha nwekwara obodo iri atọ. A na-akpọ ha Havọt-jeya ruo taa; ha dị nala Gilied.E mesịa, Jeya nwụrụ, e wee lie ya na Kemọn.Ụmụ Izrel wee malite ọzọ ime ihe jọrọ njọ nanya Jehova, ha malitekwara ife Bel na ihe oyiyi Ashtọret na chi ndị Siria na chi ndị Saịdọn na chi ndị Moab na chi ụmụ Amọn na chi ndị Filistia. Ha wee hapụ Jehova, ha efeghịkwa ya.Jehova wee weso ndị Izrel iwe dị ọkụ, o wee were ha resị ndị Filistia na ụmụ Amọn.Ha wee na-echi ụmụ Izrel ọnụ nala, na-emegbukwa ha nke ukwuu nafọ ahụha megburu ụmụ Izrel niile bi nofe Jọdan nala ndị Amọraịt nke dị na Gilied ruo afọ iri na asatọ.Ụmụ Amọn na-agafe Jọdan wee buso Juda na Benjamin na ụlọ Ifrem agha; a kpagbukwara Izrel nke ukwuu.Ụmụ Izrel wee malite ịkpọku Jehova ka o nyere ha aka, sị: Anyị emehiewo gị, nihi na anyị ahapụwo Chineke anyị wee na-efe Bel.Jehova wee sị ụmụ Izrel: Ọ bụghị naka Ijipt na ndị Amọraịt na ụmụ Amọn na ndị Filistiana ndị Saịdọn na Amalek na Midian ka m zọpụtara unu mgbe ha kpagburu unu, unu wee tikuo m?Ma unu hapụrụ m wee malite ife chi ọzọ. Ọ bụ ya mere na agaghị m azọpụta unu ọzọ.Gaanụ kpọkuo chi ndị ahụ unu họọrọ ka ha nyere unu aka. Ka ha zọpụta unu ugbu a unu nọ nahụhụ.Ma ụmụ Izrel sịrị Jehova: Anyị emehiewo. Mee anyị ihe dị gị mma. Ma, biko, napụta anyị taa.Ha wee malite iwepụ chi ndị mba ọzọ ndị dị netiti ha ma fewe Jehova, nke mere na nsogbu Izrel ekweghị mkpụrụ obi ya odidi.Ka oge na-aga, a kpọkọtara ụmụ Amọn, ha wee maa ụlọikwuu ha na Gilied. Ụmụ Izrel wee zukọta maa ụlọikwuu ha na Mizpa.Ndị Gilied na ndị isi Gilied wee malite ịsị ibe ha: Ònye ga-edu anyị gaa buso ụmụ Amọn agha? Ya bụrụ onyeisi ndị niile bi na Gilied. 